OzLabs/hebrew-wiki-articles huggingface dataset:
משה מנדלסון (סופר)

Ohlsdorf Jewish Cemetery}} בהמבורג
משה מנדלסון (בגרמנית: Moses Mendelsohn; ד' בניסן תקמ"ב – כ"ז בסיון ה'תרכ"א, 19 במרץ 1782 – 5 ביוני 1861) היה משורר, סופר, צייר ומתרגם יהודי-גרמני.

== תולדות חייו ==
נולד בהמבורג בשם משה פרנקפורטר, בן הרב מנחם מנדל פרנקפורטר וצפורה (לבית לוין); מאוחר יותר שינה את שמו על שם הפילוסוף משה מנדלסון. אחיו היה רפאל אריה הירש, אביו של רש"ר הירש. נישא לפוגלכן פיליפ נוישטטל. פרטים אוטוביוגרפיים רבים אודותיו מפוזרים בספרו "פני תבל".

למד אצל אביו, וגם אצל דודו (אחי אביו) הרב יהודה ליב פרנקפורטר לבית שפירא (רל"ש; אלטונא 1743–1836), מחבר הפירוש לתורה "הרכסים לבקעה" ורבי יצחק ברנייס. בהשפעתו של נפתלי הרץ וייזל נמשך לתנועת ההשכלה.

פרסם ספרים אחדים, וכן פרסם בכתבי עת של אנשי תנועת ההשכלה היהודית, בהם "ספר ידידיה" בעריכת ירמיהו היינמן, "המאסף" בעריכת שלום הכהן, "Allgemeine Zeitung des Judentums" בעריכת לודוויג פיליפסון ו"אוריינט" בעריכת יוליוס פירסט.

== פני תבל ==
עיקר יצירתו של מנדלסון חובר בבגרותו בשנת תקס"ז ובזקנותו, ונאסף לספר מוסר ההשכל "פני תבל", אוסף שיריו ומליצותיו ומוסריו, הערוך במתכונת מחברות עמנואל אך תוך שמירה על צחות הלשון ותוכן ראוי. הספר כולל חמישים וחמש מחברות העוסקות במוסר, פירושים למקרא, דברי הערכה על רבנים ומשוררים, התייחסות למאורעות התקופה, ביקורת וסאטירה, ושירים רבים בהם שלושה אפוסים: תרגום בעיבוד חופשי של "מות הבל" מאת גסנר, "תולדות אברהם", ו"תולדות יוסף".

השירה של מנדלסון דידקטית ומפוארת, מיוסדת על בקיאות במקרא ובלשון הקודש, ממשיכה את דרכם של נפתלי הרץ וייזל ושלום הכהן, אך בהיקף שירי רחב יותר ובסגנון פשוט יותר. כשספרו יצא לאור לאחר מיתתו, נותרו אך מעט קהל קוראים עברי בגרמניה. בשל כך זכה למעט תהודה ונשכח, על אף היקף יצירתו.

==יצירותיו==
* תרגם לעברית את ספרו של יואכים היינריך קאמפה, Die Entdeckung von Amerika, שנקרא בעברית "מציאת הארץ החדשה" ויצא לאור באלטונה ב-1807 בהסכמת הרב צבי הירש בושקא.
* כתב שיר לכבוד מינוי של חכם יצחק בֶּרְנַיְיס לרב בהמבורג.
* ספרו "בקשת הלמדין" יצא לאור בעילום שם בשנת 1829.
* פרסם שתי מסות: "עוון הדורש הישן" ו"עוון הדורש החדש", שבהן מתח ביקורת על הדרשנים.
* חיבורו "Die Synagoge zu Hamburg, Wie Sie War und Wie Sie Sein Soll" ("בית הכנסת של המבורג, כפי שהיה ואיך שהוא צריך להיות") יצא לאור בקופנהגן ב-1842.
* הספר "פני תבל", אמסטרדם, תרל"ב

==לקריאה נוספת==
* נח ה. רוזנבלום, "משה מנדלסון-פרנקפורטר מאחרוני המשכילים בגרמניה", בצרון, ספטמבר-אוקטובר 1980, עמ' 68–82

==קישורים חיצוניים==
* 
* 
* 
* 
* 
* 
* 
* 

==הערות שוליים==

קטגוריה:סופרים יהודים גרמנים
קטגוריה:מתרגמים מגרמנית לעברית
קטגוריה:משכילים
קטגוריה:גרמנים שנולדו ב-1782
קטגוריה:גרמנים שנפטרו ב-1861
אגוסטין סאוטו ארנה

אגוסטין סאוטו ארנה (11 במאי 1908 – 21 באוגוסט 1986), הידוע בקיצור כבאטה, היה כדורגלן ספרדי ששיחק בעמדת החלוץ.

באטה שיחק את רוב הקריירה באתלטיק בילבאו, שם כבש 208 שערים בכל המסגרות וזכה בארבעה תוארי ליגה.

==קריירת משחק==

באטה נולד בברקלדו שבספרד ב-11 במאי 1908. הוא החל את הקריירה שלו בקבוצת ברקלדו שמעיר הולדתו. כינויו היה "באטה" בגלל העובדה שהוא נהג ללבוש אוברול (עטלף בספרדית) שיצרה אמו כדי למנוע ממנו להכתים את בגדיו הטובים יותר. הוא כונה גם "אל ברטה בילביינו" (ברטה של בילבאו), "אל טרור דה סן מאמס" (טרור מסן מאמס) ו"אל לאון enfurecido" (אריה סוער).

באטה חתם באתלטיק בילבאו בשנת 1929, ועשה את הופעת הבכורה שלו ב-22 בספטמבר בניצחון 1–4 נגד דפורטיבו אלאבס בטורניר אליפות חבל הבסקים. בעונתו הראשונה זכה באטה בלה ליגה וגם בגביע הספרדי. הוא היה החלוץ המרכזי בהתקפת אתלטיק שכללה אז את חוסה איראראגורי, צ'יררי השני, לפואנטה וגיירמו גורוסטיסה.

בעונתו השנייה במועדון זכתה הקבוצה עוד פעם ב"דאבל", תוך שהוא כבש 27 שערים באותה עונה בליגה וזכה בתואר הפיצ'יצ'י. ב-18 בפברואר 1931 כבש שבעה שערים בניצחון 1–12 נגד ברצלונה. הוא המשיך לשחק באופן קבוע עד עונת 1935/1936 אז זכתה הקבוצה באליפות בפעם הרביעית, אך הקריירה שלו הסתיימה למעשה רק בגיל 28 עם פרוץ מלחמת האזרחים בספרד.

בקיץ 1938, באטה הצטרף שוב לברקלדו, אך התחרות התחדשה רק בשנה שלאחר מכן לאחר סיום המלחמה. הוא פרש בגיל 35 לאחר ארבע עונות בליגה השנייה בספרד.

==תארים==
;אתלטיק בילבאו 
*אליפות ספרד (4): 1929/1930, 1930/1931, 1933/1934, 1935/1936
*הגביע הספרדי (4): 1930, 1931, 1932, 1933
;אישיים
*תואר הפיצ'יצ'י: 1930/1931

== קישורים חיצוניים ==

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני אתלטיק בילבאו
קטגוריה:ברקלדו: כדורגלנים
קטגוריה:ספרדים שנולדו ב-1908
קטגוריה:ספרדים שנפטרו ב-1986
שלום חנוך בהופעה - רומן אמיתי

שלום חנוך בהופעה - רומן אמיתי הוא אלבום הופעה של הזמר והיוצר שלום חנוך שיצא בשנת 1989. האלבום מתעד את סיבוב ההופעות של חנוך בקיץ 1988. סיבוב הופעות זה תועד גם בסרט "רומן אמיתי", והאלבום נחשב גם לפסקול הסרט.

== רקע ==
בשנת 1986 סיים חנוך את סיבוב ההופעות המוצלח בעקבות האלבום "מחכים למשיח". בשנת 1987 יצא לסיבוב הופעות חדש שכלל שירים חדשים רבים שטרם הושמעו ברדיו או יצאו באלבום. בדומה לסיבוב הקודם, אורגנו הופעות גדולות, וגם הפעם הפיק את המופע יהודה טלית. לשני הנגנים הוותיקים משה לוי (קלידים) וירוסלב יעקובוביץ' (סקסופון) נוספו שלושה נגנים אמריקאים: הגיטריסט רוני פיטרסון, הבסיסט ריי פיטרסון (אחיו של רוני), והמתופף רוי מרטין.

סיבוב ההופעות התאפיין בעיבודים כבדים ביחס לעבר ולא נחל הצלחה רבה. השירים החדשים הוקלטו לאלבום "רק בן אדם" עם אותו הרכב נגנים. האלבום יצא בשנת 1988 ושמר על הצליל הכבד, אך גם הוא לא נחל הצלחה רבה. לאחריו יצא חנוך בקיץ לסיבוב הופעות נוסף בעקבות האלבום עם אותו הרכב נגנים.

סיבוב הופעות קיץ 1988 צולם ונערך לסרט בשם "רומן אמיתי", בבימויה של ליהי חנוך. בשנת 1989 יצא האלבום "רומן אמיתי" כפסקול הסרט, והיה למעשה אלבום הופעה חיה מאותו קיץ.

== רשימת שירים ==

== משתתפים באלבום ==
* שלום חנוך - שירה וגיטרה
* משה לוי - קלידים
* ירוסלב יעקובוביץ' - סקסופונים
* רוני פיטרסון - גיטרה
* ריי פיטרסון - בס
* רוי מרטין - תופים

== קישורים חיצוניים ==
* 
* 

==הערות שוליים==

קטגוריה:אלבומי הופעה מ-1989
קטגוריה:אלבומי שלום חנוך
קטגוריה:אלבומי הופעה בעברית
קטגוריה:אלבומים שהופקו על ידי משה לוי
קטגוריה:אלבומים שהופקו על ידי שלום חנוך
קטגוריה:פסקולי סרטים
קטגוריה:אלבומי חברת CBS ישראל
Everything I Wanted

"Everything I Wanted" (מעוצב באותיות קטנות; "everything i wanted", בעברית: "כל מה שרציתי") הוא סינגל שהקליטה הזמרת-יוצרת האמריקאית בילי אייליש. אשר יצא לאור ב-13 בנובמבר 2019, על ידי חברות התקליטים דארק-רום רקורדס ואינטרסקופ, כסינגל מתוך האלבום .

עם יציאתו נכנס השיר אל המקום ה-8 במצעד הבילבורד הוט 100. הקליפ לשיר זיכה את אייליש בשתי מועמדויות בפרסי הווידאו קליפים של MTV לשנת 2020 בקטגוריות "שיר השנה" ו"קליפ השנה".<ref></ref><ref></ref>

== רקע וכתיבה ==
ב-22 באוקטובר 2019, החלו להופיע דיווחים ברשתות החברתיות כי אייליש עובדת על מוזיקה חדשה. בנובמבר 2019, הודיעה הזמרת על שתי הוצאות חדשות שיצאו באותו החודש. ההוצאה הראשונה הייתה הווידאו קליפ לשיר "Xanny", והשנייה טרם נודעה.

לאחר מכן, חשפה את שם הסינגל ואת תאריך ההוצאה של הסינגל "Everything I Wanted", במהלך שידור ישיר בעמוד האינסטגרם שלה ב-10 בנובמבר 2019. יממה לאחר מכן היא חשפה את עטיפת הסינגל.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של בילי אייליש ב-23 בינואר 2020. בתחילת הקליפ כל הקליפ רואים את אייליש נוסעת ברכב עם אחיה פיניאס או'קונל, לאחר מכן היא נוסעת לים והרכב מתחיל לטבוע כשאר הם בתוכו מחזיקים ידיים ומסתכלים אחד על השני.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)<ref></ref>
|זהב
|15,000
|-
!אוסטרליה (ARIA)<ref></ref>
|פלטינה 2×
|140,000<small></small>
|-
!איטליה (FIMI)<ref></ref>
|זהב
|35,000<small></small>
|-
!ארצות הברית (RIAA)<ref></ref>
|פלטינה 3×
|3,000,000<small></small>
|-
!בלגיה (BEA)<ref></ref>
|פלטינה
|40,000
|-
!בריטניה (BPI)<ref></ref>
|פלטינה
|600,000<small></small>
|-
!גרמניה (BVMI)<ref></ref>
|זהב
|200,000<small></small>
|-
!דנמרק (IFPI Denmark)<ref></ref>
|זהב
|45,000<small></small>
|-
!ניו זילנד (RMNZ)<ref></ref>
|פלטינה
|30,000
|-
!ספרד (PROMUSICAE)<ref></ref>
|זהב
|20,000<small></small>
|-
!פורטוגל (AFP)<ref></ref>
|פלטינה
|20,000
|-
!צרפת (SNEP)<ref></ref>
|זהב
|100,000<small></small>
|-
!קנדה (Music Canada)<ref></ref>
|פלטינה 2×
|160,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
| rowspan="2" |13 בנובמבר 2019
|הזרמת מוזיקה • הורדה דיגיטלית
|דארק-רום • אינטרסקופ
|<ref></ref>
|-
!אוסטרליה
| rowspan="4" |רדיו שירים עכשוויים
|יוניברסל • אינטרסקופ
|<ref></ref>
|-
!בריטניה
|15 בנובמבר 2019
|דארק-רום • אינטרסקופ
|<ref></ref>
|-
!איטליה
|22 בנובמבר 2019
|יוניברסל
|<ref></ref>
|-
! rowspan="3" |ארצות הברית
| rowspan="2" |10 בדצמבר 2019
| rowspan="4" |דארק-רום • אינטרסקופ
|<ref></ref>
|-
|רדיו שירים אלטרנטיביים
|<ref></ref>
|-
|3 בפברואר 2020
|רדיו שירים עכשוויים למבוגרים
|<ref></ref>
|-
!עולם
|7 בפברואר 2020
|פלקסי דיסק
|<ref></ref>
|}

==קישורים חיצוניים==

== הערות שוליים ==

קטגוריה:סינגלים מ-2019
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על התאבדות
קטגוריה:שירים על סיוטים
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים האירי
קטגוריה:זוכי פרס גראמי להקלטת השנה
קטגוריה:סינגלים בהוצאת אינטרסקופ רקורדס
Design of a Decade: 1986–1996

Design of a Decade: 1986–1996 (בעברית: עיצוב של עשור: 1986–1996) הוא אלבום אוסף של הזמרת-יוצרת האמריקאית, ג'נט ג'קסון, אשר יצא לאור ב-10 באוקטובר 1995, על ידי חברת התקליטים A&M רקורדס.

אלבום האוסף נועד לחגוג עשור מאז הפריצה שלה 10 שנים קודם לכן עם אלבומה Control, והוא מכיל את ארבעה עשר השירים הכי מצליחים שלה עד לאותה התקופה, בתוספת של שני שירים חדשים אשר יצאו כסינגלים מהאלבום. בנוסף לגרסה הרגילה, יצאה לאלבום גם גרסה מורחבת אשר כוללת שתי גרסאות מחודשות לשירים ישנים של ג'קסון.

== רקע ==
באותה תקופה הצלחתה של ג'קסון הגיעה לגבהים חדשים וחברות תקליטים רבות רצו להחתים אותה, ביניהם גם וירג'ין רקורדס אשר הציעו לג'קסון חוזה על סך של בין 32–50 מיליון דולר ובשנה לאחר מכן ג'קסון חידשה עמם את החוזה תמורת 80 מיליון דולר ובכך שברה את השיא של מייקל ג'קסון ומדונה לחוזה היקר ביותר בהיסטוריה בין אמן לחברת תקליטים.

ג'קסון נענתה להצעה בחיוב אך היא עדיין הייתה צריכה לסיים את החוזה שלה עם A&M ולכן הוציאה אלבום זה. על מנת לנצל את ההצלחה של ג'קסון לפניי שהיא עוזבת אותם, A&M קידמו את האלבום באופן אגרסיבי בתוכניות שיווק בשווי של מיליוני דולרים אשר כללו פרסומים בעשרות מגזינים, ראיונות בטלוויזיה וכולי.

== ביקורת והצלחה ==
האלבום קיבל ביקורות חיוביות מהמבקרים בעיקר בזכות האוסף הגדול של השירים שהוא מכיל אך הרבה מתחו ביקורת של שם האלבום המטעה מכיוון שרוב השירים באלבום הם מהשנים 1991-1986. ב-AllMusic הוענק לאלבום ציון של ארבעה וחצי כוכבי זהב.

כמו כן, אלבום האוסף זכה להצלחה רבה בעולם; בארצות הברית הוא הגיע למעמד פלטינה מרובעת עם מכירות של למעלה מ-4.3 מיליון עותקים, ובעולם כולו הוא מכר 10 מיליון עותקים.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ג'נט ג'קסון
קטגוריה:אלבומי אוסף באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהגיעו למקום הראשון בניו זילנד
קטגוריה:אלבומי חברת A&M רקורדס
Where Do We Go? World Tour

Where Do We Go? World Tour הוא סיבוב ההופעות הרביעי של הזמרת-יוצרת האמריקאית בילי אייליש. הסיבוב התקיים באמריקה הלטינית, אירופה וצפון אמריקה. הופעת הפתיחה התבצעה ב-9 במרץ 2020 במיאמי, והסיבוב נגמר כארבעה ימים אחר כך, לאחר שמגפת הקורונה אילצה אולמות רבים לסגור את שעריהם. 

סבב הופעות זה נועד לקדם את אלבום הבכורה של אייליש, .

==רקע==
סיבוב ההופעות הוכרז לראשונה ב-27 בספטמבר 2019, באמצעות חשבון האינסטגרם הרשמי של אייליש.

==רשימת שירים==
להלן רשימת השירים אותה שרה בילי אייליש במהלך סיבוב ההופעות:

# "Bury a Friend"
# "You Should See Me in a Crown"
# "My Strange Addiction"
# "Ocean Eyes"
# "Copycat"
# "When I Was Older"
# "8"
# "Wish You Were Gay"
# "Xanny"
# "The Hill"
# "lovely"
# "Listen Before I Go"
# "I Love You"
# "ilomilo"
# "Bellyache"
# "Idontwannabeyouanymore"
# "No Time to Die"
# "When the Party's Over"
# "All the Good Girls Go to Hell"
# "Everything I Wanted"
# "Bad Guy"
# "Goodbye"

==קישורים חיצוניים==

==הערות שוליים==

קטגוריה:סיבובי הופעות מ-2020
קטגוריה:סיבובי הופעות של בילי אייליש
קטגוריה:סיבובי הופעות שבוטלו בעקבות מגפת הקורונה
קטגוריה:סיבובי הופעות באמריקה הדרומית
דיפלוקיינודון

מאובן מגרמניה
דיפלוקיינודון (שם מדעי: Diplocynodon) הוא סוג של תנינאי נכחד מהקבוצה דמויי אליגטור, אשר חי במשך הפלאוגן עד לאמצע האאוקן באירופה. במראהו הוא דמה לקיימן באורך של עד מטר וחצי והוא היה מכוסה באוסטאודרם לגופו. הרגליים היו בעלי קרומי שחייה רחבים, אשר העידו שחי חלק מהזמן בתוך המים. כמו מרבית התנינים הוא היה בעל פה רחב, איתו תפס טרף מיימי או לאורך גדות הנהר. לרוב הוא ניזון מדגים או צפרדעים ואולי גם מיונקים קטנים. הצעירים ניזונו מחרקים.

מאובני הדיפלוקיינודון התגלו לאורך אירופה מגרמניה ואוסטריה עד צרפת, איטליה, בריטניה וספרד. מאובן מגרמניה שנמצא בשכבות ליגניט (שכבה תחתונה של פחם) הכיל בבטנו גסטרוליתים. מאובנים אלה נמצאו בבור מסל, שכללו ביצות ואגמים של מים מתוקים, בהם חיו חיות רבות. המאובנים התגלו גם באזורים בהם היו ביצות כבול טובעניות, בהם אולי מת התנין.

==מינים==
* Diplocynodon dalpiazi
* Diplocynodon darwini
* Diplocynodon elavericus
* Diplocynodon gervaisi
* Diplocynodon hantoniensis
* Diplocynodon muelleri
* Diplocynodon ratelii
* Diplocynodon tormis
* Diplocynodon ungeri
* Diplocynodon deponiae?

==קישורים חיצוניים==

קטגוריה:דמויי אליגטור
קטגוריה:בעלי חיים שחיו בפלאוקן באירופה
קטגוריה:בעלי חיים שחיו באאוקן באירופה
קטגוריה:מגה-פאונה של הפלאוגן באירואסיה
קטגוריה:תנינאים שחיו בפלאוגן
פנטולמבדה

פנטולמבדה (שם מדעי: Pantolambda) הוא סוג של יונק קדום מהסדרה הנכחדת כימולסטיים. יונק מוזר זה חי בתקופת הפלאוגן, בראשית עידן הקנוזואיקון באסיה ואמריקה הצפונית לפני 57–63 מיליון שנה מהיום.

הפנטולמבדה היה חסון יותר מכל קודמיו אשר חיו במהלך הקרטיקון וחיו בחשש מהדינוזאורים ששלטו בעולם, כך שהם לא הגיעו לגודל גדול מזה של חתול או שועל מצוי. הפנטולמבדה היה מהראשונים שהחלו לעלות ולמלא גומחות של חיות גדולות יותר. הוא הגיע לאורך 85 ס"מ, הגיע לגובה חצי מטר ולמשקל של 50 ק"ג, דומה מאוד לכבשה. עם זאת, הוא היה בעל גוף דמוי חתול, ראש גדול ורגליים קצרות בעלות חמש אצבעות ללא טפרים וזנב ארוך. מבנה גופו העיד שלא היה ביכולתו לטפס על עצים, בניגוד לקרוביו.

מבנה השיניים שלו היה פשוט ביחס לזה של יונקים מודרניים והיה בעל ציפוי אמייל עם רכסים דמויי-סהר. דבר זה אמור להועיל ללוחכי עשב כמו פרות מודרניות, אך מבנה השיניים שלו היה בעל כתרים, אשר מעידים שתזונתו לא התבססה רק על צמחייה. הוא היה אוכל-כול שניזון מעלים, נבטים, פירות ופטריות, אך גם מביצים או תולעים שמצא.

ככל הנראה היה הפנטולמבדה מאבותיהם של יונקים גדולים יותר, הכבדים שבבני הסדרה, כגון הברילמבדה והקוריפודון, דמוי ההיפופוטם.

==קישורים חיצוניים==

קטגוריה:בעלי חיים שתוארו ב-1882
קטגוריה:טקסונים שתוארו בידי אדוארד דרינקר קופ
קטגוריה:כימולסטיים
קטגוריה:מגה-פאונה של הפלאוגן באמריקה הצפונית
קטגוריה:מגה-פאונה של הפלאוגן באירואסיה
קטגוריה:יונקים שחיו בפלאוקן באמריקה הצפונית
קטגוריה:יונקים שחיו בפלאוקן באסיה
קטגוריה:מאובני טקסונים שתוארו ב-1882
היכל ההרמוניה המרכזית

היכל ההרמוניה המרכזית (בסינית: 中和殿; בפין-יין: Zhōng Hé Diàn) הוא האולם הקטן מבין שלושת האולמות של בתי הדין החיצוניים שבתוך "העיר האסורה" שבסין. הוא נבנה בשנת 1420, וגובהו 29 מטרים.

האולם קטן יותר משני האולמות הנוספים, היכל ההרמוניה העליונה והיכל שימור ההרמוניה. הוא בצורת ריבוע, והוא שימש למנוחת קיסרי שושלת מינג וקיסרי שושלת צ'ינג לפני טקסים חשובים ובמהלכם.

בבסיס ההיכל יש חור ניקוז בצורת ראש דרקון סיני. כשיורד גשם, ראש הניקוז מרסס מים יחד ליצירת נוף של "אלף דרקונים יורקים מים".

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בייג'ינג: מוזיאונים
היכל שימור ההרמוניה

הכס בהיכל שימור ההרמוניה
היכל שימור ההרמוניה (בסינית: 保和殿; בפין-יין: Bǎo Hé Diàn) הוא אחד משלושת האולמות של בתי הדין החיצוניים שבתוך "העיר האסורה" שבסין. הוא נבנה בשנת 1420, גובהו 29.5 מטרים ושטחו 1,240 מ"ר. צורתו של ההיכל היא מלבנית.

ההיכל הוא אחד משלושת האולמות המרכזיים של בתי הדין החיצוניים, כשהשניים האחרים הם היכל ההרמוניה העליונה והיכל ההרמוניה המרכזית.

בהיכל יש רצפה עשויה לבנים מזהב וכיסאות לכה מוזהב בצפון ובדרום, אך הם קטנים יותר מהכיסאות שבהיכל ההרמוניה העליונה.

ההיכל שימש לחזרות לטקסטים, וכן שימש כמקום לעשיית מבחנים של הקיסרים לקבלת תפקידים בירוקרטיים בממלכה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בייג'ינג: מוזיאונים
פיליפ סטול

פיליפ סטול (באנגלית: Philip Henry Stoll; 5 בנובמבר 1874 – 29 באוקטובר 1958, קרוליינה הדרומית, ארצות הברית) היה פוליטיקאי אמריקאי, אשר כיהן כנציג המדינה בבית הנבחרים של ארצות הברית.

==ביוגרפיה==
פיליפ סטול נולד בעיירה ליטל רוק שבקרוליינה הדרומית. לאחר סיום הלימודים הוא עבד תקופה קצרה כמורה ואז פנה ללימודי משפטים. בשנת 1901 הוא התחיל קריירת עורך דין.

בשנים 1905–1906 פיליפ סטול היה חבר של בית הנבחרים של קרוליינה הדרומית. עם תחילת מלחמת העולם הראשונה הוא התגייס ושירת עד לשנת 1918 כאשר השתחרר בדרגת לוטננט קולונל.

בשנת 1919 פיליפ סטול נבחר לבית הנבחרים של ארצות הברית מטעם המפלגה הדמוקרטית של ארצות הברית ושירת עד לשנת 1923. לאחר שלא הצליח להיבחר מחדש, הוא חזר למדינתו.

בשנת 1931 פיליפ סטול נבחר לשופט וכיהן בתפקיד זה עד לשנת 1946 כאשר פרש. בשנת 1944 הוא היה שופט במשפטו של ג'ורג' סטיני שתוך יום הסתיים בהרשעה ועונש מוות. פסק דין זה בוטל בשנת 2014 בעקבות פגמים מהותיים בהליך.

פיליפ סטול נפטר בקולומביה, קרוליינה הדרומית בשנת 1958.

==קישורים חיצוניים==
* 
* 

קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1874
קטגוריה:אמריקאים שנפטרו ב-1958
חיים בריא

חיים בריא הוא מגזין בריאות שמשודר החל משנת 2013. בעונות 1–5 שודר בערוץ עשר והחל מעונה ה-6 משודר בערוץ 13. התוכנית מוגשת על ידי פרופסור רפי קרסו, המשוחח עם אורחים מומחים על מחלות, תרופות והתפתחויות חדשות בעולם הרפואה.

== שידור התוכנית ==
התוכנית שודרה בעבר בשעות 09:00 ו-10:00. נכון ל-2019, התוכנית משודרת ב-12:00 בערוץ 13.

== קישורים חיצוניים ==
* 
* 

קטגוריה:ערוץ עשר: תוכניות וסדרות
קטגוריה:רשת: תוכניות וסדרות
פסגת היילס

פסגת היילס (באנגלית: Hales Peak) היא פסגה של הכתף הצפונית-מזרחית של הר קאבזה שבצפון-מזרח האי בראבנט, בארכיפלג פאלמר, שבאנטארקטיקה.

הפסגה מתנשאת לגובה של 1,000 מטרים מעל פני הים.

== היסטוריה ==
=== מיפוי הפסגה ===

הפסגה מופתה מתצלומי אוויר שצולמו על ידי חברת האנטיג אירוסרוויירס בע"מ בשנים 1956–1957, במסגרת משלחת הסקר האווירי של שטחי חסות איי פוקלנד.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים של בריטניה.

הפסגה נקראת על שמו של הכומר סטיבן היילס, שהיה הראשון שמדד את לחץ הדם.

שם זה ניתן, בדומה לשמות אתרים רבים אחרים באזור, שנקראו על שמם של חלוצים בתחום הרפואה.

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:6225 פסגת היילס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=5879&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת היילס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

היילס
רכס באסארבובו

רכס באסארבובו (באנגלית: Basarbovo Ridge; בבולגרית: Басарбовски рид) הוא רכס הרים מכוסה בקרח בצד המזרחי של הרי סטריבוג באי ברבנט בארכיפלג פאלמר, שבאנטארקטיקה.

גובהו של הרכס 1,400 מטרים מעל פני הים.

שטחו של הרכס 19.4 קילומטרים והוא משתרע בין מישור טאראן שמצפון מערב לו ועד נקודת בוו שמדרום מזרח לו.

המדרונות הדרום מערביים של הרכס תלולים ובשל כך אינם מכוסים בחלקם קרח.

הרכס מתנשא מעל קרחון מאלפיגי שמדרום-מערב לו, ומעל קרחון סבטובראצ'נה שמצפון-מזרח לו.

== היסטוריה ==
=== גילוי ומיפוי הרכס ===

הרכס מופה לראשונה על ידי סוקרים בריטיים בשנת 1980, ובשנית בשנת 2008.

=== מקור השם ===

הרכס נקרא על שם היישוב באסארבובו שבצפון מזרח בולגריה.
האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=19589&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס באסארבובו] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:בולגריה באנטארקטיקה
באסארבובו
גארת' נוקס

גארת' נוקס (אנגלית: Garth Knox; נולד ב-8 באוקטובר 1956) הוא מוזיקאי, ויולן, נגן ויולה ד'אמורה ומלחין אירי-צרפתי, המומחה בביצוע מוזיקה קלאסית בת-זמננו, ומוזיקה אתנית. חי כיום (2019) בפריז.

==ביוגרפיה==
גארת' נוקס נולד בדבלין, אירלנד למשפחה מוזיקלית, אשר כל ארבעת ילדי המשפחה ניגנו בכלי מיתר. בגיל צעיר עברה המשפחה לסקוטלנד.

לאחר שבחר בוויולה ככלי הראשי שלו, המשיך בלימודים בקולג' המלכותי למוזיקה אצל פרדריק רידל, ולאחר מכן ניגן באנסמבל אנטרקונטמפורן (1983-1990) וברביעיית המיתרים ארדיטי (1990–1997).

גארת' ביצע בכורות רבות של יצירות בנות-זמננו, ושיתף פעולה עם מלחינים ידועים כגון ג'רג' ליגטי, יאניס קסנאקיס, קרלהיינץ שטוקהאוזן, פייר בולז, ג'רג' קורטג, הנס ורנר הנצה, סלבטורה שיירינו ועוד.

הדיסק הראשון שלו - Works for Viola בהוצאת Naïve Records , זכה בפרס Echo מטעם איחוד המקליטים הגרמני .

הדיסק השני שנוקס הוציא נקרא בשם Spectral Viola (בהוצאת Zeitklang). הדיסק השלישי - Viola d'Amore (בהוצאת ECM Records, זיכה אותו בפרס הקלטת החודש מטעם המגזין הבריטי גרמופון.

ב-2012 יצא הדיסק הרביעי של נוקס: "סלטרלו" - על שם הריקוד האיטלקי המהיר מן המאה ה-14, בעל משקל 6/8 או 3/4 .

בדיסק זה, נוקס, שמנגן על שלושה כלים - כינור עממי (Fiddle) ויולה וויולה ד'אמורה, משתף פעולה עם אגנס וסטרמן בצ'לו, וסילביין למטר בכלי הקשה.

היצירות בדיסק זה נעות בין מוזיקת ימי הביניים ומוזיקת רנסאנס (הילדגרד מבינגן, גיום דה מאשו, ג'ון דאולנד), מוזיקת בארוק (הנרי פרסל, אנטוניו ויואלדי) ועד מלחינים של ימינו אלה כמו קאיה סרייהו ונוקס עצמו.

==קישורים חיצוניים==

* 

==הערות שוליים==

קטגוריה:מוזיקאים אירים
קטגוריה:ויולנים
קטגוריה:נגני ויולה ד'אמורה
קטגוריה:מלחינים מן המאה ה-20
קטגוריה:אירים שנולדו ב-1956
קטגוריה:צרפתים שנולדו ב-1956
כדורי זילכה

כדורי עבודי זילכה (1884 – 1956) היה בנקאי יהודי-עיראקי.

==ביוגרפיה==
כדורי זילכה נולד בבגדאד, עיראק, בנו היחיד של סוחר הטקסטיל, עבודי זילכה (1862–1904).

בשנת 1902 החל לעבוד כבנקאי בבגדאד, וייסד את , שפעילותו הורחבה בהדרגה לביירות, דמשק, קהיר, אלכסנדריה, ז'נבה, ניו יורק, פריז והמזרח הרחוק.

בשנת 1941, או 1942, היגר זילכה לניו יורק. נפטר בעת ביקור בז'נבה בכ' בתמוז תשט"ז, 29 ביוני 1956. נטמן בארצות הברית.

זילכה נישא ללואיס (בשי) זילכה, ונולדו להם ארבעה בנים ושלוש בנות: בהם,, כלכלן; סלים זילכה, יזם; ו, בנקאי.

בנו, עזרא, הקים לזכרו את קרן זילכה לחקר התרבות היהודית באוניברסיטת פרינסטון.

==קישורים חיצוניים==
* 
<div class="mw-content-ltr">
* [http://www.dangoor.com/74001.html From Baghdad to Boardrooms– My Family’s Odyssey], by Ezra K Zilkha with Ken Emerson, Self Published in 1999 by Ezra K Zilkha
* 
</div>

==הערות שוליים==

קטגוריה:בנקאים יהודים עיראקים
קטגוריה:יהדות בגדאד: אישים
קטגוריה:ילידי 1884
קטגוריה:עיראקים שנפטרו ב-1956
לכל הנערים שאהבתי

לכל הנערים שאהבתי (באנגלית: To All the Boys I've Loved Before) הוא סרט דרמה/סרט נעורים אמריקאי משנת 2018 המבוסס על ספרה של ג'ני האן בבימויה של סוזן ג'ונסון . הסרט יצא לאור על ידי נטפליקס ב-17 באוגוסט 2018. בכיכובם של לאנה קונדור ונואה סנטינאו. הסרט זכה בפרס סרט הנבחר בקטגוריית דרמה בפרסי בחירת הנוער 2019.

בפברואר 2020 הופץ בנטפליקס סרט ההמשך "לכל הנערים: נ.ב. אני עדיין אוהבת אותך".

בפברואר 2021 הופץ בנטפליקס סרט ההמשך השלישי "לכל הנערים: לעולם ועד".

==עלילת הסרט==
לארה-ג'ין קאבי היא תלמידת תיכון מופנמת, אשר כותבת לבחירי ליבה מכתב אהבה בלא כוונה לשולחם. בהמשך, העלילה מסתבכת ביום שבו כל המכתבים – חמישה מכתבים לחמישה בחורים – נשלחים. האחד לג'וש – האקס הטרי של אחותה, והשני לפיטר, שבדיוק נפרד מתלמידה אחרת בתיכון. על מנת למנוע חשד של ג'וש שלארה-ג'ין באמת מאוהבת בו, וכדי שפיטר יצליח לגרום לאותה תלמידה לקנא מספיק כדי לחזור לחיקו - פיטר ולארה-ג'ין מחליטים להעמיד פנים שהם זוג, אך בסוף מתאהבים באמת ונהפכים לזוג.

== שחקנים ודמויות ==
* לאנה קונדור בתפקיד לארה ג'ין קובי, נערה בכיתה י"א שכתבה 5 מכתבי אהבה - אותם לא שלחה מעולם.
* נואה סנטינאו בתפקיד פיטר קבינסקי, הנער הפופולרי בשכבה ואחד מהנערים שלארה ג'ין התאהבה בהם.
* ג'אנל פאריש בתפקיד מרגו קובי, אחותה הגדולה של לארה ג'ין ובת-זוגו של ג'וש, סטודנטית.
* אנה קאת'קארט בתפקיד קתרין "קיטי" קובי, אחותן הקטנה של לארה ג'ין ומרגו, לומדת בכיתה ו'. הפיצה את המכתבים שכתבה לארה ג׳ין
* ישראל ברוסארד בתפקיד ג'וש, שכנם של משפחת קובי, מושא אהבתה של לארה ג'ין ובן-זוגה של מרגו.
* מדלן ארתור בתפקיד כריס, חברתה הטובה של לארה ג'ין.
* אמיליג'ה ברנק בתפקיד ג'נביב, בת-דודתה של כריס ובת הזוג לשעבר של פיטר.
* ג'ון קורבט בתפקיד דן קובי, אביהם היחידני והאלמן של לארה ג'ין, קיטי ומרגו.

==קישורים חיצוניים==
* 

==הערות שוליים==

קטגוריה:סרטי 2018
קטגוריה:סרטי דרמה אמריקאיים
קטגוריה:סרטי נעורים אמריקאיים
קטגוריה:נטפליקס: סרטים
כילותריום

כילותריום (שם מדעי: Chilotherium) הוא סוג נכחד של יונק גדול ממשפחת הקרנפיים, אשר חי ברחבי אסיה ובארצות הים התיכון במהלך סוף המיוקן ותקופת הפליוקן לפני 13.7-3.4 מיליון שנה. משמעות שמו הוא: "הבהמה של צינג'י", על שם תצורות צ'ינג'י (Chinji Formation) הקיימות ברמת פוטוהר בפקיסטן.

בסוג זה היו מינים רבים, חלקם עברו לסוגים דומים כמו אצרורינוס ו-Hispanotherium או אוחדו עם שאר המינים.

יונק גדול זה דמה במראהו לקרנף לבן מודרני, הגיע לגובה 1.5-1.8 מטר ולמשקל 1.5-2 טונות. עם זאת הוא היה שונה מהקרנפים החיים בכך שלא הייתה לו קרן על האף, היה לו מצח משופע ובעיקר בלט בזוג הניבים שבלטו מלסתותיו התחתונות. היה זה קרנף בעל רגליים קצרות שאולי חי בדומה להיפופוטם בביצות. הייתה לו דו-צורתיות זוויגית והזכרים היו בעלי אצבעות בעלות זיזים בולטים יותר מאצל הנקבות.

הכילותריום היה מותאם עם ניביו התחתונות לחפירה באדמה, באזורי ביצות או ערבות לחות, איתם הוציא מהאדמה שורשים. הרגליים התחתונות שלו נבעו מתזונתו מעשבים, אשר גדלים על הקרקע. בנוסף המבנה של הניבים והרגליים התחתונות עזר לו להתגונן מטורפים. הדינוקרוקוטה היה הטורף העיקרי עבורו באזור מחייתו, אך ממאובנים שנמצאו נראית עצם של כילותריום עם סימני נשיכה של דינוקרוקוטה, ואולם הפצע החלים, כך שהקרנף הצליח להימלט מטורפו.

==קישורים חיצוניים==

קטגוריה:קרנפיים פרהיסטוריים
קטגוריה:מגה-פאונה של הנאוגן באירואסיה
קטגוריה:יונקים שחיו בנאוגן באסיה
קטגוריה:מפריטי פרסה שחיו במיוקן
קטגוריה:מפריטי פרסה שחיו בפליוקן
קטגוריה:מאובני טקסונים שתוארו ב-1924
לוק גאלוס

אנדרו ויליאם הנקינסון (באנגלית: Andrew William Hankinson; נולד ב-22 בדצמבר 1983) הידוע יותר בשם הבמה שלו, לוק גאלוס הוא מתאבק אמריקאי, המופיע בארגון ההיאבקות WWE, בתוכנית סמאקדאון.

במהלך תקופת עבודתו הראשונה ב-WWE, הנקינסון הופיע כמתחזה של קיין במהלך 2006 ולאחר מכן חזר להתחרות תחת שם הבמה פסטוס, דמות בעלת מוגבלות מנטלית למראין העין ביחד עם המתאבק ג'סי, אך השניים השיגו הצלחה מועטה. לאחר שנעלם מן המרקע, הנקינסון חזר כשומר הראש וכ"חסיד" של CM פאנק תחת שם הבמה לוק גאלוס. תקופת העבודה הראשונה שלו בארגון הגיעה לקיצה בשנת 2010. הוא מוכר בעיקר בשל התקופה שלו בארגון היפני New Japan Pro-Wrestling (NJPW) תחת שם הבמה דוק גאלוס, לצד שנתיים בארגון Total Nonstop Action Wrestling (TNA), שם התחרה תחת שם הבמה D.O.C. (Director of Chaos; בעברית: "מנהל הכאוס") ובה היה חלק מקבוצת Aces & Eights. ביחד עם קארל אנדרסון, הנקינסון זכה פעמיים באליפות הזוגות של Raw, בנוסף לשלוש זכיות באליפות הזוגות של IWGP.

==אליפויות והישגים==
גאלוס הוא שלוש פעמים אלוף הזוגות של IWGP

* הישגים בארגון ההיאבקות American Pro Wrestling Alliance - APWA
** אליפות הזוגות של APWA (פעם אחת) <small> - עם קנוקס</small>

* הישגים בארגון ההיאבקות National Wrestling Alliance - NWA
** אליפות הזוגות של NWA Southern (פעם אחת) <small> - עם אייסברג</small>

* הישגים בארגון ההיאבקות National Wrestling League - NWL
** אליפות במשקל כבד של NWL (פעם אחת)

* הישגים בארגון ההיאבקות New Japan Pro-Wrestling - NJPW
** אליפות הזוגות של IWGP (3 פעמים) <small> - עם קארל אנדרסון</small>
** ליגת הזוגות העולמית (2013) <small> - עם קארל אנדרסון</small>

* הישגים בארגון ההיאבקות Rampage Pro Wrestling - RPW
** אליפות במשקל כבד של RPW (פעם אחת)

* הישגים במגזין ההיאבקות Pro Wrestling Illustrated - PWI
** PWI דירג אותו במקום ה-65 מתוך 500 המתאבקים הטובים ביותר לשנת 2016

* הישגים בארגון ההיאבקות River City Wrestling - RCW
** אליפות הזוגות של RCW (פעם אחת) <small> - עם קנוקס</small>

* הישגים בארגון ההיאבקות Vanguard Championship Wrestling - VCW
** אליפות במשקל כבד של VCW (פעם אחת)

* הישגים בארגון ההיאבקות World Wrestling Entertainment - WWE
** אליפות הזוגות של Raw (פעמיים) <small> - עם קארל אנדרסון</small>
** גביע העולם לזוגות של ה-WWE (2019) <small> - עם קארל אנדרסון</small>

* הישגים במגזין ההיאבקות Wrestling Observer Newsletter - WON
** הגימיק הגרוע ביותר (2012, 2013) <small> - Aces & Eights</small>

==קישורים חיצוניים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-AEW
קטגוריה:מתאבקי Impact Wrestling
קטגוריה:אמריקאים שנולדו ב-1983
מיקרו-ירוקים

קצירת מיקרו-ירוקים לצורך מחקר תזונתי
מיקרו-ירוקים או עלי מיקרו (באנגלית: Microgreen) הוא כנוי לירקות ירוקים אשר נקצרים לאחר פרישת הפסיגים של הנבט, ולעיתים עם קן אחד של עלים "אמיתיים". הם נמכרים כתוסף תזונתי רב-ערך ונחשבים מזון-על (Super food). משמשים עבור הוספת צבע טעם ומרקם למנות אחרות, בעיקר למסעדות יוקרה (Fine dining). שפים עושים שימוש במיקרו-ירוקים צבעוניים כדי לצור מנות יוקרה מרהיבות וטעימות, עם מרקמים מסוימים וטעמים כמו מתוק וחריף.

מיקרו-ירוקים קטנים יותר מאשר "עלי בייבי" (כגון של תרד, כרוב על, ארוגולה ורדישיו (עולש מתורבת רב-שנתי)), אולם נקצרים בשלב מאוחר יותר מאשר נבטים פופולריים (כגון של ברוקולי, סויה, חיטה וחמניות). בחנויות של מוצרי איכות, מיקרו-ירוקים נחשבים למומחיות עבור סלטים, מרקים, כריכים ומנות אחרות<ref name="ARS"></ref><ref></ref>. הם נקצרים לרוב בגיל 10–14 ימים מרגע הנביטה, בנקודת חיבור הגבעול לקרקע, ואורכם הטיפוסי הוא סנטימטרים בודדים, עם פסיגים מפותחים וסט עלים מפותח למחצה<ref name=ARS /><ref></ref>.

==קישורים חיצוניים==

== הערות שוליים ==

קטגוריה:ירקות
מנואל אוליברס

מנואל אוליברס (בספרדית: Manuel Olivares Lapeña; 2 באפריל 1909 – 16 בפברואר 1976) היה כדורגלן ספרדי, ששיחק בעמדת החלוץ.

==קריירת משחק==

אוליברס נולד ב-2 באפריל 1909 בסון סרביירה שבספרד. הוא התחיל את קריירת המועדונים שלו בקבוצה דפורטיבו אלאבס שמחבל הבסקים בשנת 1928. אוליברס ערך את הופעת הבכורה שלו בלה ליגה בעונת 1930/1931 וכבש באותה עונה 10 שערים ב-14 הופעות ואלאבס בסיום העונה סיימה במקום השמיני (מתוך 10 קבוצות). לאחר עונה זאת חתם בריאל מדריד.

במהלך תקופתו בריאל זכה אוליברס בשתי אליפויות ספרד ברצף ובגביע הספרדי בשנת 1934. בעונת 1932/1933 בלה ליגה כבש 16 שערים ב-14 משחקים, דבר שהקנה לו את תואר הפיצ'יצ'י לכובש המצטיין של העונה. לאחר 3 שנים בריאל עבר לשחק בכמה קבוצות שלא נשאר בהן יותר משנה אחת.

אוליברס שהה שלוש שנים נוספות בליגה הבכירה, אז שיחק עם דונוסטייה, ריאל סרגוסה והרקולס. בשנת 1935 החל את קריירת האימון שלו במועדון סראגוסה תוך כדי שהיה גם שחקן, והמשיך להיות כך עבור מספר קבוצות עד שנת 1943, אז הפסיק את קריירת המשחק שלו במועדון אלחסיראס.

==תארים==
===כשחקן===
;ריאל מדריד
* אליפות ספרד (2): 1931/1932, 1932/1933
* הגביע הספרדי: 1934
;אישיים
* תואר הפיצ'יצ'י: 1932/1933

===כמאמן===
;סלמנקה
* הליגה הספרדית הרביעית: 1944/1945

==קישורים חיצוניים==
 
קטגוריה:כדורגלני נבחרת ספרד
קטגוריה:כדורגלני דפורטיבו אלאבס
קטגוריה:כדורגלני ריאל מדריד
קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:ספרדים שנולדו ב-1909
קטגוריה:ספרדים שנפטרו ב-1976
שלמה אוסטרזצר

שלמה מאיר אוסטרזצר (15 בינואר 1928 – 15 במרץ 2023) היה סגן המהנדס הראשי בתעשייה האווירית לישראל, הקים את חברת תאת טכנולוגיות (לשעבר ת.א.ת. תעשיות אביזרי תעופה) וניהל אותה במשך קרוב ל-40 שנים.

== ביוגרפיה ==
שלמה אוסטרזצר נולד בשנת 1928 בעיר דיסבורג שבגרמניה, כבן יחיד להוריו, שמואל דב אוסטרזצר והנדא (הלה) אוסטרזצר לבית דורפלר. המשפחה עזבה את גרמניה בשנת 1933 עם עליית המפלגה הנאצית לשלטון, והשתקעה באנטוורפן, בלגיה, שם שימש אביו כמורה בבית הספר "יסודי התורה", ולאחר מכן כמנהלו. עם פלישת הנאצים לבלגיה במלחמת העולם השנייה ברחה המשפחה לצרפת, ובשלב יותר מאוחר הגיעה לשווייץ. לאחר סיום המלחמה שבו הוריו לבלגיה והוא המשיך את לימודיו במכון הטכנולוגי של ציריך (ETH), וב-1953 קיבל תואר MSc בהנדסת מכונות. לאחר מכן עבד כמהנדס בחברת פוקר (תעופה) (Fokker) ההולנדית במשך חמש שנים.

ב-1958 עלה לישראל והשתלב כמהנדס בתעשייה האווירית. בתפקידו האחרון שם שימש כסגן המהנדס הראשי, ואת תפקיד המהנדס הראשי קיבל לבסוף משה ארנס. בין השנים 1963 ל-1969 שהה עם משפחתו בצרפת, כחבר במשלחת משרד הביטחון. לקראת סוף שהותו שם עבד בחברת Intertechnique.

בעקבות האמברגו הצרפתי על ישראל ב-1969, וביוזמת מנכ"ל משרד הביטחון משה קשתי, חזר אוסטרזצר לישראל כדי לסייע בתעשייה הביטחונית בארץ, והקים עם הימן שמיר את חברת ת.א.ת. תעשיות אביזרי תעופה, הנקראת כיום תאת טכנולוגיות. שותף שלישי בחברה היה נתן (ניותק) אלדר. החברה התמחתה בין השאר במערכות קירור ומעבירי חום למטוסים, עליהם רשם מספר פטנטים. מוצרי החברה הורכבו במטוסים אזרחיים וצבאיים רבים, כולל מטוס הכפיר הישראלי.

את חברת תאת טכנולוגיות ניהל במשותף עם דב צאלים עד לשנת 2008, אז פרש, בגיל 80. במהלך כהונתו כמנכ"ל החברה מניותיה נרשמו למסחר בבורסת NASDAQ במרץ 1987, ובאוגוסט 2005 נרשמו למסחר גם בבורסה לניירות ערך בתל אביב.

היה נשוי עד לפטירתו לאסתר (אתי) לבית זמיר. לזוג שלוש בנות. הבת מיכל נשואה לפרופ' דוד הראל.

נפטר ב-15 במרץ 2023.

== קישורים חיצוניים ==

== הערות שוליים ==

קטגוריה:מהנדסי מכונות ישראלים
קטגוריה:סגל התעשייה האווירית לישראל
קטגוריה:תעשיינים ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:ישראלים ילידי גרמניה
קטגוריה:עולים בשנות ה-1950
קטגוריה:בוגרי אוניברסיטאות בשווייץ
קטגוריה:ישראלים שנולדו ב-1928
קטגוריה:ישראלים שנפטרו ב-2023
מעגלים (שיר)

"מעגלים" הוא סינגל שהוקלט על ידי הזמר-יוצר הישראלי עידן רייכל. השיר יצא לאור ב-12 באוקטובר 2015 כסינגל הראשון מתוך אלבום הסולו הראשון של רייכל, היד החמה, על ידי חברת התקליטים הליקון.

עם יציאתו נכנס השיר אל המקומות הראשונים במצעדים השבועיים של מדיה פורסט,<ref></ref>רשת ג' ורדיו אמצע הדרך ולמקום השלישי במצעד הרשמי של גלגלצ.<ref></ref> כמו כן, זכה במקום העשירי במצעד הפזמונים השנתי של רשת ג'.

== רקע וכתיבה ==
השיר נכתב והולחן על ידי עידן רייכל והופק על ידי רייכל וגלעד שמואלי. השיר הוא בסגנון פופ רוק בשילוב עם מוזיקת דאנס.

יוסי חרסונסקי העניק לשיר ביקורת חיובית ונתן לו ארבעה וחצי כוכבי זהב מתוך חמישה.<ref name=":0" />

== וידאו קליפ ==
טרם פורסם ווידאו קליפ מלא לשיר, העלה רייכל לערוץ היוטיוב שלו את האודיו של השיר, אשר מציג בתוכו את עטיפת הסינגל, מילות השיר בעברית ותרגום לאנגלית.<ref name=":1"></ref>

נכון לאוגוסט 2024, מונה הצפיות של הקליפ עומד על כ־5.2 מיליון צפיות.<ref name=":1" />

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990052942030205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
אייל חומסקי

אייל חומסקי (נולד בשנת 1965) הוא פרסומאי ישראלי, שותף במשרד הפרסום "אדלר חומסקי ורשבסקי GREY ושות'".

==ביוגרפיה==
חומסקי נולד וגדל בירושלים למוניקה (לבית מילשטיין) ולצזר חיים חומסקי, ממייסדי תחום הייעוץ ארגוני בישראל, ומומחה ישראלי לשיווק ולהתרמה. 

שירת בצה"ל בסיירת מטכ"ל, ובשנת 1983, בעת שהיה באימונים במסגרת השירות הצבאי, נפצע ואיבד את עינו. אחרי שחרורו מצה"ל נרשם ללימודי תואר ראשון בכלכלה ומנהל עסקים ובהמשך גם סיים תואר שני במנהל עסקים עם התמחות בשיווק.

בשנת 1987 התמנה כעוזר תקציבאי במשרד הפרסום קשר-בראל, במקביל ללימודיו. שנה וחצי לאחר שהגיע למשרד החל לנהל ולהופיע בפרזנטציות למכרזים לבד. בהמשך הפך חומסקי לאחראי על כל התקציבאים במשרד ולאחר מכן לשותף.

ביולי 1996, הקים חומסקי עם ראובן אדלר את משרד הפרסום "אדלר-חומסקי". בשנת 1998 מונה למנכ"ל המשרד. באותה שנה רכשו את חברת הפרסום ורשבסקי פרייליך דובב IMC בע"מ שהייתה בבעלות שמואל ורשבסקי. נכון לשנת 2017, מדורג המשרד במקום השני בישראל בנתח הפרסום.

בשנת 2013 היה חומסקי חלק מקבוצת רכישה בראשות איש ההייטק אורי אלון, שרכשה את הפועל ירושלים. ביוני 2018 הודיע אלון על עזיבת הקבוצה, וחומסקי מונה כמנהל שותף בקבוצה.

חומסקי נשוי לתמי, מעצבת אופנה, ואב לשלושה.

==קישורים חיצוניים==

* 
* 

==הערות שוליים==

קטגוריה:פרסומאים ישראלים
קטגוריה:לוחמי סיירת מטכ"ל
קטגוריה:בעלי קבוצות כדורסל בישראל
קטגוריה:ישראלים שנולדו ב-1965
מדרגות הנביאים

מדרגות הנביאים או מעלות הנביאים הן מערך מדרגות בשכונת הדר בעיר חיפה, ששמן נועד להנציח את מוסד הנבואה. מדרגות הנביאים סמוכות לרחוב הנביאים ולסמטת הנביאים.
הכניסה לבית הכנסת הדרת קודש הנמצא במדרגות הנביאים 9. נכון ל-2018 המבנה נטוש.

העיר חיפה מוכרת בין היתר בזכות גרמי המדרגות הרבים שנבנו בה, כפתרון אדריכלי למיקום העיר בין ים להר. במערך מדרגות הנביאים כ-170 מדרגות, המתחילות ברחוב שיבת ציון (בין הבתים 18–20) ומסתיימות בבית אמיל תומא למול מגדל הנביאים שהוקם במקום בו עמד בעבר בית משפחת ח'ורי. במעלה המדרגות הוצב תבליט של ארגון ההגנה המנציח את הלוחמים בבית ח'ורי במהלך הקרב על חיפה.
המבואה הראשונה נמצאת ברחוב התשעים ושלושה.

במערך המדרגות נמצא בית הכנסת הדרת קודש שהוקם כנראה על יסודות בית כנסת קדום יותר מהמאה ה-18, אשר הכיל בחצרו מקווה טהרה.

==הערות שוליים==

קטגוריה:חיפה: מבנים
קטגוריה:מדרגות
קטגוריה:הדר הכרמל
The Love Train

The Love Train (בעברית: רכבת האהבה) הוא המיני-אלבום השני של הזמרת-יוצרת האמריקאית מייגן טריינור. המיני-אלבום יצא לאור ב-8 בפברואר 2019, על ידי חברת התקליטים אפיק רקורדס. מתוך האלבום יצא הסינגל היחיד "All the Ways".

עם יציאתו נכנס המיני-אלבום אל המקום העשירי במצעד האלבומים הדיגיטליים.

== רקע והפקה ==
המיני-אלבום הופק על ידי מייגן טריינור, אנדרו וולס, כריס גלבודה וטיילר ג'ונסון ואת השירים אשר נכללים בו, כתבה טריינור ביחד עם פזמונאים שונים. ב-AllMusic קיבל המיני-אלבום דירוג של שנים וחצי כוכבי זהב מתוך חמישה בסך הכל.

בסמוך לצאתו, עלה המיני-אלבום לרשת הזרמת המדיה ספוטיפיי.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומים מ-2019
קטגוריה:אלבומי מייגן טריינור
קטגוריה:מיני-אלבומים באנגלית
קטגוריה:מיני-אלבומי חברת אפיק רקורדס
תוכו רצוף אהבה (אלבום)

תוכו רצוף אהבה הוא אלבום הבכורה של הזמר-יוצר ישי ריבו, האלבום יצא לאור ב-2014 על ידי חברת התקליטים NMC.<ref></ref> מתוך האלבום יצאו הסינגלים: "תוכו רצוף אהבה", "קול דודי, "השבעתי" ו-"הניסיון הזה".

האלבום הועלה לרשת הזרמת המדיה ספוטיפיי בסמוך לצאתו.<ref></ref>

ב-17 בינואר 2015 הוכרז שהאלבום זכה במעמד "אלבום זהב" על מכירת 15,000 עותקים.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי בכורה מ-2014
קטגוריה:אלבומי ישי ריבו
קטגוריה:אלבומים בעברית
קטגוריה:אלבומי מוזיקה יהודית
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
מוראד אבו קישק

מוראד אבו קישק (בערבית: مراد ابو كشك; 11 במאי 1973 – 12 בנובמבר 2019) היה כדורגלן ערבי-ישראלי, ששיחק בעמדת המגן השמאלי בהפועל פתח תקווה, במכבי פתח תקווה, במכבי יפו, בהפועל טייבה ובהפועל בית שאן.

== ביוגרפיה ==
אבו קישק גדל במחלקת הנוער של הפועל פתח תקווה, ובעונת עלה לקבוצה הבוגרת של המועדון. ב-10 ביולי 1991 ערך אבו קישאק את הופעת הבכורה שלו בקבוצה הבוגרת, כשנכנס כמחליף בדקה ה-59 בהפסד 3–7 לזארבריקן מגרמניה במסגרת גביע האינטרטוטו. ב-7 בינואר 1992 ערך את הופעת הבכורה שלו בליגת העל, בהפסד 1–2 להפועל באר שבע במסגרת המחזור ה-12 בליגה. בסך הכל ערך אבו קישק 16 הופעות ליגה במועדון.

לאחר שעזב את הפועל פתח תקווה, שיחק אבו קישק במשך שלוש עונות במכבי פתח תקווה, ולאחר מכן שיחק במכבי יפו, בהפועל טייבה ובהפועל בית שאן.

ב-12 בנובמבר 2019 נרצח אבו קישק ביריות בג'לג'וליה. הוא הותיר אחריו אישה ושבעה ילדים.

==קישורים חיצוניים==

==הערות שוליים==

קטגוריה:כדורגלנים ערבים ישראלים
קטגוריה:מגני כדורגל ישראלים
קטגוריה:כדורגלני הפועל פתח תקווה
קטגוריה:כדורגלני מכבי פתח תקווה
קטגוריה:כדורגלני מכבי יפו
קטגוריה:כדורגלני הפועל טייבה
קטגוריה:כדורגלני הפועל בית שאן
קטגוריה:קורבנות רצח בישראל
קטגוריה:ג'לג'וליה: כדורגלנים
קטגוריה:ישראלים שנולדו ב-1973
קטגוריה:ישראלים שנפטרו ב-2019
אזימוט טכנולוגיות

אזימוט טכנולוגיות היא חברה ישראלית בבעלות אלביט מערכות. החברה מתמחה בתכנון, פיתוח וייצור של מערכות לרכישת מטרות והכוונת אש (גילוי, זיהוי ואיכון של מטרות אויב בשדה הקרב), מערכת ניווט לוויינית ואלקטרואופטיקה, ומערכות תקשורת נתונים המיועדים לשימושים צבאיים. בנוסף פיתחה וייצרה מכשירי מדידה אופטיים מדויקים לשוק האזרחי.

==היסטוריה==
החברה הוקמה בשנת 1986 על ידי סא"ל במילואים שלמה ריזמן, מהנדס יוצא סיירת מטכ"ל, אחר כך הצטרף לניהול החברה אחיו יעקב ריזמן. שלמה רייזמן שימש כיו"ר דירקטוריון, והחזיק במישרין ובעקיפין בכ-56% ממניותיה, וכן שימש עד ל-2003 כמנכ"ל החברה, ואחר כך מנכ"ל משותף (לצד עידו חקלאי). המוצר העיקרי שפיתחה החברה, מערכות לרכישת מטרות והכוונת אש שפיתחה, נמכר בהצלחה לצה"ל. והיווה בסיס לפיתוח מוצרים נוספים.

בהמשך החברה נכנסה גם לפעילות בתחום הפיננסי, ששילבה השקעה במכשיר פיננסיים שונים (מניות, איגרות חוב, כתבי אופציה וחוזה עתידיים) תוך שימוש במנוף פיננסי על ידי הלוואות מבנקים.

בפברואר 1992 הונפקו לראשונה מניות החברה בבורסה לניירות ערך בתל אביב. אולם לאחר ארבעה שנים ביקשו בעלי השליטה למחוק אותה מהמסחר והגישו הצעת רכש שלא התקבלה.

בשנת 1993, הייתה אזימוט אחת החברות הראשונות בעולם שהשיקה מכשיר ניווט לוויני נייד.

בשנת 1999, הפרידו האחים ריזמן את הפעילויות, כאשר שלמה רייזמן רכש את פעילות פיתוח המוצרים. לאחר הפרדת הפעילות החברה שעסקה בפעילות בתחום הפיננסי המשיכה להיסחר בבורסה ושינתה את שמה ל"אינסייט קפיטל". ב-2002 נמחקו מניות "אינסייט קפיטל" מהמסחר בבורסה.

שלמה ריזמן הנפיק שוב את החברה בבורסה בתל אביב, תחת השם "אזימוט טכנולוגיות" ביולי 2000. באותה שנה הוקמה גם חברת הבת "וו.וו.אס וויקום פתרונות תקשורת" שפיתחה טכנולוגיה לאיתור כלי רכב במצוקה. בישראל השתמשה בטכנולוגיה חברת "פוינטר טלוקיישן" (במקור "עדן טלקום"), שהקמה על ידי חברת פלאפון תקשורת במטרה להתחרות עם חברת איתוראן. הטכנולוגיה נמכרה גם לחברת צ'יינה מובייל בסין. לאחר מספר שנים נסגרה פעילות חברת וויקום והחברה חזרה להתמקד בשוק הצבאי.

בסוף 2020 חתמה החברה על הסכם שיתוף פעולה עם חברת רפא"ל לפיתוח ומכירת מערכי שליטה וניהול אש לטילי נ"ט מסוג ספייק, המיוצרים על ידי רפא"ל.

במאי 2008, קיבלה את ההזמנה הגדולה בתולדותיה עד אז, בסך 51 מיליון שקל, מחברת Bharat Electronics מהודו.
המוצרים הצבאיים של החברה נמכרו גם לטורקיה, אירופה וארצות הברית.

באוקטובר 2008, חברת אלביט מערכות רכשה 19.5% מאזימוט טכנולוגיות תמורת 13 מיליון שקל, ובשנת 2010 רכשה את יתרת המניות לפי שווי שוק של 210 מיליון שקל.

לאחר מכירת החברה נקלע מייסד החברה שלמה ריזמן לסכסוך עם רשות המיסים, על שיעור המס שעליו לשלם על על 115 מיליון שקל שקיבל ממכירת מניות החברה, זאת עקב שינויים היסטוריים בשיעור מס רווח הון על מכירת מניות בחברה ציבורית. בדצמבר 2018 קיבל שופט בית המשפט המחוזי אחיקם סטולר את עמדתו של רייזמן, וקבע כי כל רווח ההון חייב במס של 25% ולא את עמדת רשות המיסים לפיה יש לעשות חישוב ליניארי של שיעור המס (שחלקו צריך להיות 50%). ביוני 2021 הפך בית המשפט העליון את ההחלטה וקיבל את עמדת רשות המיסים.
==ראו גם==
* אלביט מערכות
==קישורים חיצוניים==
* [https://maya.tase.co.il/company/1118 אזימוט טכנולוגיות בע"מ] באתר מאיה
*[https://www.taxgrid.co.il/ אנדרטה לפסק דין בית המשפט העליון בע"א 1839/19 בסוגיות רווח הון ומוניטין של שלמה ריזמן]
* 
== הערות שוליים ==

קטגוריה:תעשיית נשק בישראל
קטגוריה:אלביט מערכות
קטגוריה:חברות שנסחרו בבורסה לניירות ערך בתל אביב
האדמה הנושמת

האדמה הנושמת או שִׂיזָ'אנְג (בסינית: 息壤; בפין-יין: xīrǎng, תרגום "האדמה הנושמת", "האדמה המתנפחת" או "האדמה המתחדשת") היא חומר פלאי מן המיתולוגיה הסינית אשר שימש את גון ולאחריו את יו' הגדול בטיפול בהצפות בתקופתם של חמשת הקיסרים. סוד כוחה של האדמה הנושמת היה ביכולתה לגדול ולהתנפח, ושמותיה השונים נובעים מן השימוש בסימן הסיני xī 息 "שִׂי", שמשמעו "לנשום, לנוח, לגדול".

==במיתולוגיה==
במספר גרסאות של המיתוס, גון גונב את האדמה הנושמת מן הקיסר או מן האל שאנגדי, וזה שולח בתגובה את ג'וז'ונג להוציא להורג את גון על הר הנוצה. בגרסאות על פיהם יו' הוא זה שמשיג את האדמה הנושמת, הסיטואציה חיובית יותר: יו' עולה לשמיים, מתחנן אל שאנגדי, ומקבל במתנה כמות גדולה ככל שיכול הצב השחור הפלאי שלו לשאת על גבו. כך חוסם יו' את 233,559 המעיינות הגורמים להצפה. בגרסאות אחרות של הסיפור משתנה זהותו של בעל האדמה השמיימית או של המוציא להורג.

==הסברים למיתוס==
יש מי שהציעו בסיס היסטורי לשיטפון ולאדמה המתנפחת, ביניהם הוקס שטען כי המיתוסים על השיטפון ועל האדמה המתנפחת מבוססים על סמליות של שינוי חברתי. ובמקרה שלפנינו גון מייצג חברה בשלב טכנולוגי מוקדם, שעוסקת בחקלאות זעירה, ובכלל זה בהרמת שטחים ניתנים לעיבוד מעל רמת פני הביצות. האדמה המתנפחת הפלאית מייצגת כנראה סוג כלשהו של גן מוגבה, עשוי אדמה, עץ וחומרים דומים. ופעילותו של יו' בשליטה בשיטפונות מסמלת חברה מסוג מאוחר יותר, כזו המאפשרת גישה של קנה מידה גדול יותר להפיכת אדמות מוצפות לשטחים חקלאיים.

חימר מתרחב מספר הסבר חומרי יותר למיתוס. חימר ככלל אטום למים, ומשמש גרעין לסכרי אדמה. חימר מתרחב ניחן ביכולת להגדיל נפח כאשר הוא נרטב, ומכאן התאמה שלו להגדרת ה"מתנפח". לאחר שהתייבש, יש לחימר המתרחב מראה נפוח דמוי פופקורן, אותו ניתן לפרש כ"נושם" או אוורירי. ניתן למצוא חימר שכזה בשפע במחוז שאאנשי, אליו נהוג לשייך חלק גדול מההתרחשות של הטיפול בהצפות.

==התייחסויות בספרות==
הסיפור על גנבת האדמה המתנפחת בידי גון מופיע כבר בקלאסיקה של ההרים והימים במאה ה-3 לפנה"ס:

בספרים "סידור מחודש" ,"תוכניות המדינות הלוחמות" ו"רשומות ההיסטוריון", כולם ממאות 1-2 לפנה"ס, וב"עקרונות הממשל של אוסף הספרים" מן המאה ה-7, מופיע השם "אדמה מתנפחת" כשם של מקום בתוך סיפור על המצביא גָאן מָאו מצ'ו של תקופת המדינות הלוחמות. הקשר בין אזור גאוגרפי לבין המיתוס יכול להתבהר לאור שורה מתוך "חְווָאיְ נָאן דְזְה", שמזכירה את "המחוז שבו סכרו את מי השיטפון באמצעות אדמה מתנפחת". משמע: המיתוס ומיקומו היו מוכרים כבר במאות הראשונות לפני הספירה.

בספרים "היסטוריה כהלכה" מן המאה ה-12 וב"דברים מיותרים ממושב האורחים" מתחילת המאה ה-17, מתוארים שלל מקומות בהם מתואר כי יש אדמה מתנפחת, אשר "היסטוריה כהלכה" ממש מגדיר כ"אדמה שמבצעת נשימה". כך שהעניין לא נתפס כאגדי אצל הכותבים, אלא כתופעה סבירה לחלוטין.

== מיתולוגיה השוואתית ==
לסיפור על האדמה המתנפחת יש מקבילות מעניינות במיתולוגיות של הילידים באמריקה הצפונית והדרומית, ובמיוחד בסיפור הבריאה או בסיפורי מבול על צולל-האדמה. במיתוס צולל-האדמה, המים הקדומים מכסים הכל, עד שיצור אחד, אחרי קשיים רבים, מסוגל לצלול למים ולהביא מעט אדמת פלא. אדמה זו מתנפחת והופכת לשטחי היבשה המוכרים לנו כיום.

== ראו גם ==
* מיתולוגיה סינית

==הערות שוליים==

קטגוריה:מיתולוגיה סינית
Xanny

"Xanny" הוא שיר שהקליטה הזמרת-יוצרת האמריקאית בילי אייליש, ומופיע באלבום הבכורה שלה, . השיר יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס, ביחד עם האלבום עצמו.

עם יציאתו נכנס השיר אל המקום ה-35 במצעד הבילבורד הוט 100.

== רקע וכתיבה ==
השיר בדומה ל-"", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קנול שגם הפיק אותו. בקנדה קיבל השיר את תואר הזהב, על מכירות של למעלה מ-40,000 עותקים במדינה. בארצות הברית קיבל את תואר הפלטינה, על מכירות של למעלה ממיליון עותקים במדינה.<ref name=":0"></ref>

כמו כן, עלה השיר לרשת הזרמת המדיה ספוטיפיי, בסמוך לצאת האלבום.

== הצלחה ==

במרץ 2019, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת האלבום בו נכלל השיר. נכון לפברואר 2020, מונה הצפיות של האודיו עומד על למעלה מ-25 מיליון צפיות. הקליפ הרשמי של השיר צבר למעלה מ-50 מיליון צפיות.<ref></ref>

בין היתר, הצליח השיר לצבור למעלה מ-205 מיליון השמעות ברשת הזרמת המדיה ספוטיפיי.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":0" />
|פלטינה
|1,000,000<small></small>
|-
!קנדה (Music Canada)
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על סמים
פרד סבאג'

פרד סבאג (באנגלית: Fred Savage; נולד ב-9 ביולי 1976)<ref name="filmref"></ref> הוא שחקן, במאי ומפיק אמריקאי<ref></ref> יהודי. הוא ידוע בעיקר בזכות תפקידו כקווין ארנולד בסדרת הטלוויזיה האמריקאית "שנות הקסם", ששודרה בשנים 1988–1993. הוא זכה במספר פרסים ומועמדויות, ביניהם פרס בחירת הקהל.

== ראשית חייו ==
סבאג' נולד בשיקגו שבאילינוי, בנה של ג'ואן ולואיס סבאג', שהיה סוכן נדל"ן תעשייתי סבאג' גדל בגלנקו, אילינוי, לפני שעבר לקליפורניה. אחיו הצעיר הוא השחקן בן סבאג', ואחותו הצעירה היא השחקנית והמוזיקאית קאלה סבאג'. סבו וסבתו היו מהגרים יהודים מפולין, אוקראינה, גרמניה ולטביה.<ref></ref> הוא גדל כיהודי-רפורמי.

== חינוך ==
סבאג' התחנך בבית הספר ברנטווד, במחוז לוס אנג'לס בקליפורניה. הוא סיים את אוניברסיטת סטנפורד בשנת 1999, עם תואר ראשון באנגלית.

== קריירה ==
הופעות המסך הראשונות של סבאג' היו במספר תוכניות טלוויזיה כולל אזור הדמדומים עד שזכה להכרה לאומית בשנת 1987 בסרט הנסיכה הקסומה בתפקיד הנכד החולה לצד פיטר פאלק.

בשנת 1988, הופיע סבאג' בסדרה "שנות הקסם", בתפקיד קווין ארנולד, תפקיד ראשי עליו קיבל שתי מועמדויות לגלובוס הזהב ושתי מועמדויות לאמי.<ref></ref> בגיל 13, הוא היה המועמד הצעיר ביותר שהגיע להישגים אלו. הוא נשאר בסדרה עד שהסתיימה ב-1993. במהלך תקופה זו, הוא הופיע במספר סרטים, ובראשם וייס ורסה (1988) (סרט קומדיה בז'אנר החלפת גוף), וגם בסדרה "מפלצות קטנות". לאחר תום "שנות הקסם" חזר סבאג' בגיל 17 לבית הספר התיכון ואחר כך למד בסטנפורד. תפקיד הטלוויזיה הראשון שלו אחרי התיכון היה סיטקום ברשת NBC בשם "עבודה", שרץ במשך 2 עונות בכיכובו.<ref></ref> לסבאג' היו סדרה של תפקידי אורח במהלך שנות ה-90 ושנות ה-2000 בסדרה "ילד פוגש עולם" (יחד עם אחיו הצעיר בן סבאג') ובסרט "אוסטין פאוורס - גולדממבר". בין השנים 2017 ל-2019 כיכב בסדרה חברים מהקולג' ברשת נטפליקס.

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:במאי טלוויזיה אמריקאים
קטגוריה:אמריקאים ממוצא אוקראיני-יהודי
קטגוריה:אמריקאים ממוצא פולני-יהודי
קטגוריה:אמריקאים ממוצא יהודי-לטבי
קטגוריה:אמריקאים ממוצא גרמני-יהודי
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1976
קטגוריה:זוכי פרס סאטורן לשחקן צעיר בקולנוע